آوروپا اتفاقی کمیسیونو آوروپایا ویزا‌سیز سیاحت ائدن‌لره اینترنت واسطه‌سیله مراجعتی نظرده توتان "سیاحت اینفورماسیون و ایجازه سیستمی" آدلی یئنی بیر لاییحه‌نی قبول ائتدی.
لاییحه‌یه گؤره، آمریکا کیمی سربست ویزا رژیمی‌نین تطبیق اولوندوغو اؤلکه‌لردن آوروپایا گئدن‌لر 2020-جی ایلدن اعتباراً انلاین مراجعت فرمی دول‌دورا‌جاق‌لار.
کیملیک بیلگی‌لری، سیاحت سندلری، یاشاییش یئری کیمی سوال‌لارین جاوابلاندیریلدیغی فرم ایله شنگن اؤلکه‌لرینه گیریش ایجازه‌سی اوچون مراجعت ائدیله‌جک.
فرم‌دا یولجولارا یولوخوجو خسته‌لیک‌لرین اولوب -اولمادیغی، اونلارین تحصیلی و تخصص‌لری، داها اول جزا آلیب- آلمادیق‌لاری، ساواش بؤلگه‌لرینده اولوب -اولمادیق‌لاری باره‌ده سوال‌لار سوروشولاجاق.
هر مراجعت اوچون 5 یورو اؤدنه‌جک.
لاییحه‌نین یاسالاشماسی اوچون اونون آوروپا بیرلیگی اؤلکه‌لری و آوروپا پارلامئنتی طرفین‌دن تصدیق اولونماسی لازیم‌دیر.
آوروپا بیرلیگی کمیسیونونون مسئول لاری لاییحه‌نین پتانسیل تروریستلرین و یا توریست کیمی آوروپا بیرلیگی اؤلکه‌لرینه گله‌رک سیغینما اوچون مراجعت ائتمه حال‌لاری‌نین قارشی‌سی‌نین آلینماسی مقصدی ایله باغلی اولدوغونو بیلدیریرلر.
حاضردا 50-دن چوخ اؤلکه وطنداشی شنگن اؤلکه‌لرینه ویزا آلما‌دان پاسپورتلا داخیل اولا بیلیرلر.
